CELEX: C2007/129/28
Language: et
Date: 2007-06-09 00:00:00
Title: Kohtuasi T-97/07: 26. märtsil 2007 esitatud hagi — Imelios vs. komisjon

9.6.2007   
            
            
               ET
            
            
               Euroopa Liidu Teataja
            
            
               C 129/16
            
         26. märtsil 2007 esitatud hagi — Imelios vs. komisjon
   (Kohtuasi T-97/07)
   (2007/C 129/28)
   Kohtumenetluse keel: prantsuse
   Pooled
   
      Hageja: Imelios SA (Vélizi Villacoublay, Prantsusmaa) (esindaja: advokaat C. Curtil)
   
      Kostja: Euroopa Ühenduste Komisjon
   Hageja nõuded
   
               —
            
            
               Esiteks menetluslikust küljest tuvastada OLAFi ja komisjoni järgitud menetluse vastuolulisus; tuvastada, et nagu OLAF on omaks võtnud, kasutas ta anonüümseid allikaid; et OLAF ja komisjon on keeldunud edastamast hagejale uurimise aruannet; et komisjoni otsus on põhjendamata; ja seetõttu tuleb võlateade tühistada.
            
         
               —
            
            
               Teise võimalusena tuvastada, et hageja esitatud õigustusi ei ole võetud arvesse; et […] grupi vastutust ei ole uuritud; ja seetõttu tuleb võlateade oma sisu tõttu tühistada.
            
         
               —
            
            
               Igal juhul tuvastada, et toetuse viimast osa ei ole hagejale makstud, kuigi ta ei ole sellest loobunud, ja seetõttu tuleb kohustada komisjoni maksma hagejale summa 34 368 eurot koos intressiga alates käesoleva hagi esitamisest; kohustada komisjoni maksma hagejale summa 50 000 eurot kahjuhüvitisena; kohustada komisjoni maksma hagejale summa 50 000 eurot menetluskulu eest; mõista kohtukulud välja komisjonilt.
            
         Väited ja peamised argumendid
   Hageja allkirjastas 21. detsembril 1999. aastal Euroopa Ühendustega, keda esindas Euroopa Komisjon, lepingu IST-1999-10934 — ASSIST, mis puudub projekti „Knowledge Management for Help Desk Operatiors”, mis sõlmiti ühenduse teadusuuringute, tehnoloogiaarenduse ja tutvustamisstrateegia viienda raamprogrammi (1998–2002) raames kasutajasõbraliku infoühiskonna valdkonnas.
   OLAFi läbi viidud uurimise ja auditeerimisaruande põhjal esitas komisjon hagejale võlateate, milles nõuti ühenduse toetusena juba antud summa tagastamist asjassepuutuva lepingutingimuse alusel, mille kohaselt komisjonil on õigus nõuda summa tagastamist juhul, kui projekti täideviimise käigus tuvastatakse pettus või tõsised finantsrikkumised. Asi puudutab käesolevas hagis vaidlustatud otsust. Lisaks palub hageja, et Esimese Astme Kohus kohustaks komisjoni maksma toetuse viimane osa ning hüvitama kahju, mis on tekkinud esiteks toetuse viimase osa maksmatajätmisest ja teiseks OLAFis ja seejärel komisjonis algatatud menetluste tõttu.
   Oma tühistamishagis toetub hageja põhiõiguste rikkumise faktile, eelkõige kaitseõiguse rikkumisele OLAFi poolt projekti „ASSIST ”suhtes läbi viidud kontrolluurimise käigus. Ta väidab, et tal ei olnud võimalik esitada uurimisetapi jooksul kasulikke märkusi ja et talle ei edastatud OLAFi lõplikku aruannet, mille alusel tegi komisjon oma otsuse, takistades tal nii vastata tema suhtes esitatud süüdistustele.
   Lisaks leiab hageja, et otsus on põhjendamata, samuti et vastuväiteteatisest teavitati liiga hilja.
   Hageja esitab täiendavalt mitmeid väiteid, mis on seotud vaidlustatud otsuse sisuga, eelkõige asjaoluga, et komisjon ei ole võtnud arvesse hageja esitatud õigustusi seoses kantud kuludega. Lisaks väidab ta, et võimalike toime pandud rikkumiste eest peab vastutama toetuse tegelik saaja, kelleks on grupp LA POSTE, ja mitte tema.